钦定古今图书集成/方舆汇编/职方典/第1216卷 > 《送吴仲庶出守潭州》宋·王安石
## 钦定古今图书集成/方舆汇编/职方典/第1216卷 > 《送吴仲庶出守潭州》宋·王安石

吴公治河南，名出汉廷右。高才有公孙，相望千岁后。
平明省门开，吏接堂上肘。指㧑谈笑间，静若在林薮。
连樯画山水，隐几诗千首。浩然江湖思，果得东南守。
传鼓上清湘，旌旗蔽牛斗。方今河南治，复在荆人口。
自古楚有材，酃渌多美酒。不知樽前客，更得贾生否？